בריאן אינו

**בריאן פטר ג'ורג' סנט ז'ן לה בפטיסט דה-לה סאל אינו** (באנגלית: **Brian Peter George St John le Baptiste de la Salle Eno**; נולד ב-15 במאי 1948) הוא אמן ומפיק מוזיקה אלקטרונית בריטי כמו גם תאורטיקן מוזיקלי. כאמן סולו הוא מפורסם ביותר כאבי מוזיקת האמביינט.

## קורות חיים
אינו, יליד וודברידג', מחוז ספוק באנגליה, התפרסם לראשונה בשנות ה-70 כנגן קלידים ומומחה למוזיקה וסינתיסייזרים בהרכב הגלאם רוק רוקסי מיוזיק. לאחר שעזב את הלהקה החל להקליט אלבומי סולו ותקליטים בשיתוף פעולה עם רוברט פריפ מקינג קרימזון, במקביל להפקות ללהקות ואמנים אחרים (טוקינג הדס, דייוויד בואי). אינו יצא להרפתאות מרתקות בחיפוש אחר צלילים אבסטרקטיים באלבומים "עוד עולם ירוק" ב-1975 ו"מוזיקה לשדות תעופה" ב-1979. 

## אלבומי סולו של בריאן אינו בשנות השבעים

1974	Here Come the Warm Jets

1974	Taking Tiger Mountain (By Strategy)

1975	Another Green World 

1975	Discreet Music	

1977	Before and After Science
	
1978	Music for Films	

1979	Ambient 1: Music for Airports

## הפקות
מאז שנות ה-70 הפיק אינו עשרות אלבומים (רבים בשיתוף פעולה עם אמנים אחרים כגון דייוויד בואי, הארולד באד, U2 ורוברט פריפ) תוך כדי חזרה נוסטלגית מפעם לפעם לז'אנר הפופ. ב-2011 שב אינו לעבוד עם להקת קולדפליי, והפיק את אלבומם החמישי.

במקביל לקריירה המוזיקלית עסק אינו גם במופעי אמנות ויזואלית, כתיבת טור קבוע בשבועון הבריטי האובזרבר, וכן תכנון ושיווק (ביחד עם האמן פיטר שמידט) של חפיסת קלפים המספקים עצות שימושיות באסטרטגיה אמנותית.

## פעילות פוליטית

בשנים האחרונות, מקדיש אינו מאמץ משמעותי לקידום תנועת החרם על ישראל, ה-BDS. בספטמבר 2018 הצטרף לעצומת אמנים, בעיקר בריטים, שקראו להחרמת האירוויזיון אם יתקיים בישראל. ב-17 בספטמבר 2025 נערך בלונדון, בארנה של ומבלי, קונצרט צדקה בשם "Together for Palestine" ביוזמת אינו. מטרת האירוע הייתה לגייס תרומות לארגון Choose Love, כאשר כל ההכנסות יועברו לארגונים פלסטיניים הומניטריים כגון Taawon, קרן הסיוע לילדי פלסטין ו-Palestine Medical Relief Service. הכרטיסים לאירוע אזלו טרם קיומו.

## טריוויה
* בריאן אינו שימש השראה לדמות "ברנט מיני" בספרו של פיליפ ק. דיק **וואליס** (1981). למרות היותו חובב מוזיקה קלאסית הוא העריץ את אינו בשל האלבום Discreet Music.
* בסדרת משחקי הווידאו Guilty Gear פזורים עשרות דימויים מעולם המוזיקה, כולל הדמות I-No, אשר ככל הנראה נקראת כך על שם אינו.
* צליל האתחול של Windows 95 (לא המנגינה המהירה בגרסאות האחרות) נכתב על ידי בריאן אינו.
* אינו הופיע בתפקיד אורח בתור "האב בריאן אינו" בקומדיית המצבים "האב טד" (Father Ted).
* על פי טענות אחדות לאינו חיבה למשחקי מילים - שירו "King's Lead Hat" הוא אנגרמה של "Talking Heads" (להקה עימה עבד) ושמו הוא אנגרמה ל-"One Brain".
* שירו "Lay My Love" בביצוע משותף עם ג'ון קייל הופיע בפסקול "עוד מוזיקה מחשיפה לצפון" (More Music From Northern Exposure) ב-1994.
* הרכב האינדי פופ/רוק פסיכדלי "MGMT" הקדישו לו שיר הנושא את שמו "Brian Eno" באלבומם השני "Congratulations".

## דיסקוגרפיה




### סינגלים

* 1990 - Been There, Done That


## ראו גם
* מוזיקה אלקטרונית
* מוזיקת אמביינט
* רוקסי מיוזיק

## לקריאה נוספת

* Bracewell, Michael Roxy Music: Bryan Ferry, Brian Eno, Art, Ideas, and Fashion (Da Capo Press, 2005) 
* Tamm, Eric Brian Eno: His Music and the Vertical Color of Sound (Da Capo Press, 1995) 
*Eno, Brian "A Year with Swollen Appendices: The Diary of Brian Eno" (Faber & Faber, 1996) 


## קישורים חיצוניים

* 

* בריאן אינו הקלטות ומוצרים אונליין
* תקליטי All Saints
* אתר מעריצים לא-רשמי
* מידע, דיסקוגרפיה וביקורת
* כתבה ב-Wired שאינו כתב
* LookSmart – Brian Eno
* Open Directory Project – Brian Eno
* בריאן אינו ב-Rhapsody
* ראיון ב-San Francisco Chronicle עם בריאן אינו - 2 ביוני 1996
* 
* 

## הערות שוליים

קטגוריה:מפיקים מוזיקליים בריטים
קטגוריה:אמני מוזיקה אלקטרונית
קטגוריה:אמנים בריטים
קטגוריה:זוכי פרס גראמי
קטגוריה:זוכי פרס המוזיקה הבריטית
קטגוריה:פעילי BDS
קטגוריה:אמני וירג'ין רקורדס
קטגוריה:אנגלים ממוצא בלגי
קטגוריה:אנטי-ציונים
קטגוריה:בריטים שנולדו ב-1948